钦定古今图书集成/方舆汇编/职方典/第1488卷 > 澂江府古迹考 通志
## 钦定古今图书集成/方舆汇编/职方典/第1488卷 > 澂江府古迹考 通志

本府。〈河阳县附郭。〉

《诸葛营　》在城东十里云龙山下，即孔明与酋长订盟处。

菜花坪　在府西北二十里罗藏山。元梁王把匝剌瓦尔密游乐之处。鲁有樵者，于此得银器。金鸡岩　在华藏寺石壁。每有鸣声，米价腾踊。乡人恶而击之，去其首。

《元帝师碑　》在城东旸溥山。

洗马池　在罗藏山巅。池清而阔，俗传梁王洗马处。

盟石　在城东北七里，与南诏《细奴逻拔剑砍石》事同。查细奴逻在蒙化，此或以石形分裂而傅会之。

旧阳宗县城　在城西北五十里。明正德间，知县李珩筑。今县裁，城存。

黑柏城址　即辅纳笼城，在旧阳宗县东。梁王屯　在旧阳宗县东南。昔梁王部酋屯兵于此，明师围讨，灭之。废垣二重尚存。

西古城　，在城西四里。筑时无考。四塞甚固，遗址尚存。

军营坪　：在东溪铺北五里。俗传梁王常屯兵于此。

九蟠岭　：在城东五十里，自麓至巅，九蟠三十七叠。

大小教场　在罗藏山之北，地甚平敞，俗传梁王演武之所。

仙人洞　，在旧阳宗县西北二十里，仙迹在山之腹，石洞如城，天光牖彻，石笋悬溜，颇称小胜。莲花池　，在罗藏山北，平衍之所，故址尚存，相传梁王凿。

《旸浦冬青　》，山川草木至冬黯淡，独此老树婆娑，青葱不改。层峦幽壑中，对此森森异质，真不可以荣落而辨气候矣。

《东谷分清　》东山岩谷中有水从石穴而出，清湛莹洁。凡沉水底者，虽毫发可镜；一湾流玉，更利田畴。昔人有诗云：“清泉漱玉风生响，紫雾喷香昼结阴。”

仙湖夜月　千层，碧浪澎湃拍天，虽阴晦雾黑之期，而西北一带犹如明月朗映。至若月上东山，水涵轮满，则上下琉璃若明珠之烛海底，窃恐游龙攫去。

罗藏朝云　：山，势崇嶐耸，镇于西北，无论阴晴，云气盘绕，或连天汉，或抹山腰，至午而层层自峰岫飞散。昔有诗云：“卷舒万变皆无意，聚散经时类有情。”

《金莲晚照　》，在城之东，日已西沉，馀辉自峰凹中射映，光彩灼灼如金莲舒瓣，高出可擎，林峦为之改色。

“玉笋晴岚　” ，孤峰如云，亭亭特立。一湖碧水，潋滟当前。每值积雨将霁，则薄雾轻烟于峰头微露，或天半横披，直在空中吞吐，令人仰观莫测。西𬒈“龙泉　” ，水自蟠龙冈麓石隙中分流奔涌而出，清冷特异，寒玉淙淙，盛暑时坐以片晌，如濯心魄于冰壶中也。上有苍崖怪石，盘踞千层，涵光倒影，愈觉翠碧交加。

北坡《鱼沼　》“绿水环亭，青天入镜。中有锦鳞游泳，忽潜忽见殊极悠然自得。静坐而观，使人烦嚣尽洗，留连而不忍去。”

《玗溪春绿　》由青云桥直达仙湖。一缕长堤，两岸垂柳依依。春来拖绿染翠，烟笼风摇，系马维舟，悠然胜赏。昔人有“流水夕阳飞白鹭，长堤春晓啭黄鹂” 之句。

“南峰竞秀　” ，四山磅礡，而中峰突起，插入青霄。锁翠堆红，变幻异出，令人难以应接。下瞰湖光万叠，山色海涛，遥相荡漾，可以洗空一切，洵奇观也。

江川县

古树　在县外三十里双龙乡北。春初萌叶时，视其先萌之方以卜岁。北兆雨，南兆暵，西风雨时禾稼登，东丰歉半，四围皆萌。旱潦饥馑，历试不爽。

蟠坤洞　在县南蟠坤山西。平西侯沐春征交趾，至此迷路，有绯衣白马人麾骑而前，从之得路。比还，复见旌旗驺卫，列炬千馀。张乐入洞迹之，得石如人形，肖像祀之。

仙人迹　，在县南五里仙人洞，有巨人迹，并石牛、石马、石磨、石臼。

古塔　在县二里东山之巅，唐天宝二年建。石龙　在县外，有石如龙，因名。碌云。异城。部春城　，按《一统志》，昔易昌所筑，元置双流县，后省入江川县。

天宝塔　按《一统志》“在县东二里东山之巅，天宝二年建。”

新兴州

白塔　在州东山，元时建。

普舍城　。休纳城　。黑村城　。马桥城。

畔笼城　、“白城　” ，皆汉时筑，址尚存。

旧研和县城　在州西南。按《明一统志》：“在州南三十里。昔么些蛮步雄居此。” 元初，其孙龙插内

附：“改为县” ，明省入州。

马桥城　，在州西北十三里大庄，有故址。诸葛城　，在南安哨，山顶有石城。

中古城　在州西半里社稷坛西北。元梁王重筑，驻兵。明设仓纳五卫屯粮。又名“古城仓。” 遗址尚存。

白城　按《一统志》：“在州北二十五里梅园强宗部蛮之裔，长曰部傍，据普具笼城；次曰普舍，据普札笼城。二城之西有白城，汉人所筑，二酋屡争此城，莫能定。”

禄匡城　按《一统志》：“在州西南十五里，俗名西古城，汉时筑，元梁王重缮，驻兵。”

昌人城　，按《一统志》在州南十五里，名高仓古城，一名南古城，汉时筑，元梁王重修，驻兵。玉乞城　，按《一统志》在州南三十二里，故研和县东玉乞山麓，汉时筑。

普具笼城　在州东北二十里，俗名“东古城” ，汉时筑。元梁王重修，驻兵。

休纳县城　，按《元史》，即州治，宋大理段氏蛮部傍筑。元初置部傍千户所，寻改为休纳县，后省入州。

废畔笼县城　按《一统志》，在州西十里甸心。元置县后，省入研和县。

废求州城　在棋盘山，有故址。唐置求州，疑即此。

废普舍县城　，按《一统志》即普札笼城，在州北十七里，昔大理国以步雄之弟普舍居此，号普札笼城。元初，普舍孙苴𠠝内附，置千户，后改为县。明初省入州。

黑村城　，在团山下，有古城遗址。

关索驻驿　在州北关索岭，有关索庙。

三姑井　在团山，即三姑遇害处。泉极清冷，可疗眼疾。民往视之，酌水洗眼，辄愈。又名“哑泉” ，不可饮。

土主石印　在玉乞城土主庙相传有石堆，元时民耕其中，散弃之，复聚者数。地主怪之，梦神语曰：“我土主也。石下有金及玉印，可取祀我。” 民得金与印，构庙祀神，祷无不应。庙屡焚，石印无恙。

《桃源牧唱　》，在州北二十里。一抹绡红，满地莎绿。降阿饮池，乌犍来牧。长歌时发，短笛相续。州南亦有桃源。碧涧青山，景象略同。

《双洞云封　》在州东南十里。青山环抱，白云绕径，幽人往来，不堪持赠。

《关索樵归　》，在州北二十七里。夕阳斜照，樵子竞归。山围细路，人影依微。

《江川鱼钓　》在州东五里江川口。溪山寥泬，幽人盘旋，投竿而渔，举酒击鲜，尘氛日涤，醉月啸烟。

《普门夜月　》在州西门外。龙井泉，清池蕴液，龙精潜采，顾兔在腹，晦朔不改。唐建普门寺于此，明移普舍城西，仍名其寺曰“普门。”

灵照松风　在州东南十二里。万松干云，清姿蔽日，涛声振响，花宫谡谡。

《双林耸翠　》在州东北二十里。石辟招提，洞隐楼台。祗树撑霄，翠入云隈。

玉涧长虹　在州北五里。横跨玉溪，高挂长虹，涧飞白鹤，水卧青龙。旁有石虹庵，为州人送迎客地。

《棋山仙弈　》，在州西北十五里，无分风雨，常年对弈，樵子忘归，青山岑寂。

九龙泉涌　在州西北十七里。其蓄渊泓，其流澎湃，滔滔混混，万井攸赖。春仲，州人于此祀龙祈年。

白云瀑布　，在州北二十五里白云寺。“流泉喷礡，飞舞玉龙。珠帘倒挂，紫烟万重。轰雷叠雪，野云难封。”

龙马腾光　在，白云瀑布旁。山辉渊润，日景流光。五气相宣，神骥腾骧。

《余堤柳浪　》，在州西四里余家堤。绿阴扶疏，风翻翠浪，十里清溪，晴光荡漾。

《玉湖菡萏　》，在州南三十四里。锦簇芙蕖，华蒻清深。小雨初歇，幽芬满襟。

路南州

贴金石　在州东三十里。相传昔广西蛮长欲有所图，过此石忽有声，蛮长祝曰：“事成当饰以金。” 果如所祝，回以金箔贴之。

沙弥城　，按：《明一统志》，“汉时筑，元初以沙弥等五城置沙弥县，至元中省入邑市县”

放光石　在州东蒲草村，大石壁立，时或石上白光烛天，忽起忽伏，如游龙舒卷天半，时或石

旁如人物禽兽，变化万状。见者骇之。

望夫石　在州东南林西村。有石如人，遥望人。旁有小石如饷馌具。相传昔有人从军，其妻携酒浆送之，见夫去远，望之久，遂化为石，并所携器物亦化焉。土人祈嗣最灵。

芝云硐　：硐门石似芝与云，故名。芝云初入，磅礡空敞，可容千人。再入葫芦口，内更宽广。四壁乳窟，击之有钟鼓声。又有石枰、石床、石田、石浪，奇怪不可名状。古号《仙迹八景》，谓“石洞仙踪” ，即此也。

阴阳树　：在州城隍祠内。其树四季常青，每遇阳干之年，向东结实；遇阴干之年，向西结实。相传久远，枝叶未见，稍有所损。

《长江半月　》即赤江，在民和乡，两岸峰峦秀错，西畔一峰独高，其顶甚圆，倒映江中，宛然半月，过者每徘徊不忍去。

《古城　》古城之西，山甚高，一谷阙然，即日入处也。日夕时，馀光斜映，有彩霞一道，五色纷披，竹木烂然，人谓之“古城晚霞” ，盖奇观也。魁阁在其南。

天生桥　有二，一在州北十五里，一在民和乡。河头城　在旧邑市县，汉时筑。

撒吕城　在州东北